1 aprel kuni O‘zbekistonda yo‘lovchi va yuk tashishni hisobga olish bo‘yicha raqamli hujjat aylanishining olti oylik tajriba-sinov loyihasi ishga tushiriladi. Foto: Kun.uz Loyihada yo‘lovchi va yuk tashish bilan, shu jumladan notijorat asosda shug‘ullanadigan kompaniyalar ishtirok etadi. Yo‘lovchilarni shaxsiy avtomobillarida tashiydigan o‘zini o‘zi band qilgan jismoniy shaxslar loyihada ishtirok etmaydi. Elektron yo‘l varaqalari tashuvchilarning o‘zlari tomonidan – "Elektron yo‘l varaqasi" yagona platformasida ro‘yxatdan o‘tkaziladi. Platforma Transport vazirligi tomonidan ishlab chiqiladi. Xalqaro yo‘lovchi va yuk tashish uchun ham elektron, ham qog‘oz varaqalar rasmiylashtiriladi. Ichki tashuvlar uchun faqat elektron varaqalar rasmiylashtiriladi.